《栖白庵》
宋代·吕江

门外竹千个，崖颠两径分。
奔泉流碎月，高树碍行云。
游客倦欲卧，道人言少文。
但云秦学士，曾此遇茅君。

作者简介：吕江，字叔济，一字子恒，金坛（今属江苏）人。度宗咸淳三年（一二六七）江东漕举。四年，廷对入等，为吴县教谕。端宗景炎元年（一二七六）隐四平山中，学者称四平先生，卒年八十。有《山中山外吟稿》等，已佚。事见《至顺镇江志》卷一九、清光绪《金坛县志》卷九。今录诗九首。